text: Regentbesøg udløser p-forbud
  07 juni 2013 kl. 06.18
  Gader i Haderslev vil være afspærret og mange steder vil der være parkeringsforbud i dag, hvor regentparret besøger Haderslev.
  Haderslev midtby vil idag være præget af regentbesøget.
  Et af højdepunkterne er karetturen gennem byen, hvor der ventes mange tilskuere.
  Ruten skal være ryddet for biler, så der er indført p-forbud mage steder.
  Det gælder også dem, der bor langs ruten, og plejer at parkere ved deres hus.
  Kommunen har udsendt breve til beboerne, hvori der bl.a. står, at kommunen "håber på forståelse for, at det er nødvendigt at finde alternative parkeringspladser".
  